Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10338

b) a fékszárnyak állíthatók a legkorábbi hajtómű meghibásodási pont elérése előtt, amennyiben ezt általános üzemeltetési eljárásként határozzák meg. 2.9.3 Futómű 2.9.3.1 A szükséges gyorsításból történő megállási valamint a felszállási nekifutási távolságok meghatározásánál a futómű végig kibocsátott helyzetben van. 2.9.3.2 A szükséges felszállási távolság meghatározásánál a kiválasztott biztonságos felszálló sebesség elérése előtt a futómű behúzását nem kezdik meg, kivéve ha a kiválasztott biztonságos felszálló sebesség a 2.2 pontban előírt értéknél nagyobb, mert ekkor a futómű behúzását a 2.2 pontban előírt legalacsonyabb sebesség elérése után megkezdhetik. 2.9.3.3 A teljes felszállási repülési pálya meghatározásánál abból indulnak ki, hogy a futómű behúzását a 2.9.3.2 pontban előírtak előtt nem kezdik meg. 2007/70/II. szám 2.9.4 Hűtés A teljes felszállási repülési pálya 120 méteres (400 láb) magassági pontja előtt és minden egyes átmeneti szakaszon, amely ezen magassági pontnál kezdődik, a motor burkoló hűtő-lapok helyzete olyan legyen, hogy az engedélyezett legnagyobb hőmérsékleten megkezdett felszállásnál és a várható legmagasabb környezeti hőmérséklet mellett sem lépik túl a vonatkozó maximális hőmérséklet korlátozás értékét. A teljes felszállási repülési pálya további szakaszain a motor burkoló hűtő-lapok helyzete olyan legyen, hogy az állandósult repülés alatt a várható legmagasabb környezeti hőmérséklet mellett sem lépik túl a vonatkozó maximális hőmérséklet korlátozás értékét. A felszállás megkezdésekor minden egyes hajtómű hűtő-lapjai a fentieknek megfelelő helyzetben legyenek és az üzemképtelen hajtómű hűtő-lapjai a szükséges felszállási távolság végének elérésekor zárva lehetnek. 2.9.5 A hajtómű egység állapotok 2.9.5.1 Az indulási ponttól a hajtómű meghibásodási pontig az összes hajtómű a legnagyobb felszálló teljesítménnyel működhet. A működő hajtóművek ne üzemeljenek a felszálló teljesítmény felső határán hosszabb ideig annál, mint ami az ilyen üzemeltetésre engedélyezve van. 2.9.5.2 A felszálló teljesítmény alkalmazhatóságának maximális időtartama után ne lépjék túl a legnagyobb folyamatos teljesítmény határértéket. A legnagyobb felszálló teljesítmény alkalmazásának időtartama általában a felszálláshoz történő nekifutás megkezdésekor kezdődik. 2.9.6 Légcsavar állapotok Az indulási ponton minden egyes légcsavart a felszálláshoz ajánlott helyzetbe állítanak be. A légcsavar vitorla helyzetbe vagy (nagyobb) állásszögre történő állítását ne kezdjék meg a szükséges felszállási távolság vége előtt, kivéve ha ez önműködő vagy automata kiválasztó módszerrel történik. 2.9.7 Repüléstechnika 2.9.7.1 A teljes felszállási repülési pálya 120 méteres (400 láb) magassági pontja előtti részén a repülésvezérlő szerkezetek beállítását vagy a hajtómű teljesítményt ne változtassák abban az esetben, ha ennek eredménye az emelkedés mértékének csökkenése. 2.9.7.2 A repülőgépet ne vezessék úgy, hogy az a teljes felszállási repülési pálya bármely szakaszán negatív emelkedést, azaz süllyedést okozzon vagy ez elméletben lehetővé váljon. 2.9.7.3 Az állandósult repülési pálya azon részeihez kiválasztott repüléstechnikai módszerek esetében, amelyekre számszerű emelkedési érték nincs előírva, az emelkedés teljes mértéke 0.5 %-nál kevesebb ne legyen. 2.9.7.4 Határozzák meg és tegyék közzé az összes olyan tájékoztatást, amelyre a repülőgépvezetőnek a tervezett teljesítménynek megfelelő repülés-végrehajtáshoz szüksége lehet. 2.9.7.5 A repülőgépet tartsák a földön vagy a föld közelében addig a pontig, amíg a futómű behúzásának megkezdése engedélyezhető. 2.9.7.6 Ne tegyenek kísérletet a földfelszín elhagyására addig, amíg legalább a következő sebességeket elérik: – összes működő hajtómű mellett a legalacsonyabb lehetséges elemelkedési sebességnél 15 %-kal magasabb sebesség; 2007/70/II. szám – ha a kritikus hajtómű nem működik, a legalacsonyabb lehetséges elemelkedési sebességnél 7 %-kal magasabb sebesség; ezek az elemelkedési sebesség határok azonban 10 % és 5 % értékre csökkenthetők, ha a korlátozás a futómű elrendezés és nem a földi átesési jellemzők miatt szükséges. Megjegyzés: A fenti előírás teljesítését meghatározza az a cél, hogy a földfelszín elhagyását, vagyis az elemelkedést fokozatosan alacsonyabb sebességgel kíséreljék meg addig, amíg a földfelszín elhagyása és az emelkedés folytatása a fenti előírásoknak megfelelő sebességgel még lehetséges. A műveletnél a repülésvezérlő szerkezeteket általános módszerrel működtessék, de a magassági kormányt korábban és az általános mértéknél nagyobb kitérítéssel alkalmazhatják. Vegyék figyelembe, hogy a kísérleti manőver során az általános repüléstechnikai módszereknek és várható teljesítményeknek megfelelő repülőgép vezetési határértékek nem állnak rendelkezésre. 2.10 Számítási módszerek 2.10.1 Általános rész A szükséges felszállási út hosszát a tényleges felszállások és földi nekifutások mért hosszúságából határozzák meg. A teljes felszállási repülési pályát az egyes szakaszok külön-külön, az állandósult repülés teljesítmény adatainak alapján számítják ki. 2.10.2 Teljes felszállási repülési pálya A repülésvezérlő szerkezetek beállításának változtatását nem veszik figyelembe addig, amíg az be nem fejeződött, kivéve ha pontosabb adatok állnak rendelkezésre a jelentős mértékben pontatlanabb becslés alátámasztására. A földhatást figyelmen kívül hagyják. 2.10.3 Szükséges felszállási távolság Elvégzik a szélsebesség függőleges értékének megfelelő korrekciókat.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes